Diari Oficial de la Generalitat Valenciana


Sumari del DOGV 7170, del 11-12-2013 (2013/11950)

RESOLUCIÓ de 25 de novembre de 2013, de la Conselleria d'Hisenda i Administració Pública, per la qual s'accepta la cessió gratuïta per mitjà de mutació demanial d'una parcel·la de 462,47 m² de superfície sítia a Massamagrell realitzada per l'ajuntament.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7170

Data del DOGV
:   11-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11156


Data del document
:   25-11-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 25 de novembre de 2013, de la Conselleria d'Hisenda i Administració Pública, per la qual s'accepta la cessió gratuïta per mitjà de mutació demanial d'una parcel·la de 462,47 m² de superfície sítia a Massamagrell realitzada per l'ajuntament.  
 [2013/11175]  
L'Ajuntament de Massamagrell, en sessió plenària realitzada el dia 31 de juliol de 2013, va acordar la cessió gratuïta a la Generalitat de la parcel·la de la seua propietat, de 462,47 m² de superfície, sítia en la unitat d'execució 1 Del pla parcial del sector Entrenuclis, de la mencionada població. Tal com consta en l'esmentat acord, l'immoble té caràcter de domini públic.  
A proposta de la Conselleria d'Educació, Cultura i Esport, es van iniciar els tràmits legals oportuns per a l'acceptació de l'immoble.  
La cessió es realitza amb la finalitat de destinar la parcel·la al servici públic educatiu de l'IES La Galotxa de Massamagrell.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onze de la llei esmentada que regula la mutació demanial.  
Segons el mencionat article 37 «Les administracions territorials de la Comunitat podran afectar béns i drets demanials a un ús o servici públic competència de la Generalitat i transmetre-li la titularitat quan resulten necessàries per al compliment dels seus fins. L'administració adquirent mantindrà la titularitat del bé mentres continue afectat a l'ús o servici públic que motiva la mutació i, per tant, conserva el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'Administració transmetent, i s'integrarà en un patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de Patrimoni de la Generalitat, establix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni establix que porta implícita l'afectació de béns i drets a l'ús general o al servici públic l'adquisició de béns i drets en virtut de transferència o cessió administrativa. En conseqüència, una vegada perfeccionada la cessió i acceptació, l'immoble queda automàticament afecte al servici públic educatiu i adscrit a la Conselleria d'Educació, Cultura i Esport, a la qual correspon la seua administració, defensa i conservació.  
  
En conseqüència, basant-se en els articles esmentats de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
Primer. Acceptar la cessió gratuïta de la propietat per mitjà de mutació demanial realitzada per l'Ajuntament de Massamagrell de la parcel·la de 462,47 m² de superfície, Sítia en la unitat d'execució 1 del pla parcial del sector Entrenuclis de la dita població, que confronta: nord, límit de la unitat d'execució 1 del pla parcial del sector Entrenuclis; sud, finca 12 resultant del projecte de reparcel·lació per a la unitat d'execució 1 del pla parcial del sector Entrenuclis destinada a xarxa viària; est, finca 12 resultant del projecte de reparcel·lació per a la unitat d'execució 1 del pla parcial del sector Entrenuclis destinada a xarxa viària i oest, limit de la unitat d'execució 1 del pla parcial del sector Entrenuclis.  
  
Consta inscrita en el Registre de la Propietat de Massamagrell en el tom 2594, llibre 229, foli 151, finca 13003, inscripció 1a.   
Referència cadastral: 1954763VA5162L1158AB.  
L'immoble s'accepta lliure de càrregues i gravàmens i al corrent de qualsevol gasto.  
Segon. La cessió gratuïta realitzada per l'Ajuntament de Massamagrell s'efectua amb la condició de destinar la parcel·la al servici públic educatiu de l'IES La Galotxa de Massamagrell, i queda subjecta al que disposa l'article 37 de la Llei 14/2003, de Patrimoni de la Generalitat.  
  
Tercer. L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria d'Educació, Cultura i Esport, a la qual correspon les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart. Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 25 de novembre de 2013.- El conseller d'Hisenda i Administració Pública: Juan Carlos Moragues Ferrer.